Απόφαση αριθ. 134

της 1ης Ιουλίου 1987

περί της ερμηνείας του άρθρου 45 παράγραφος 2 του κανονισμού (ΕΟΚ) αριθ. 1408/71 σχετικά με το συνυπολογισμό των περιόδων ασφάλισης που έχουν συμπληρωθεί σε επάγγελμα που υπάγεται σε ειδικό σύστημα σε ένα ή περισσότερα κράτη μέλη

(1988/C 64/01)

Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,

Έχοντας υπόψη το άρθορ 81 στοιχείο α) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971 σύμφωνα με το οποίο είναι επιφορτισμένη να χειρίζεται όλα τα διοικητικά θέματα ή θέματα ερμηνείας που δημιουργούνται από τις διατάξεις των κανονισμών (ΕΟΚ) αριθ. 1408/71 και μεταγενεστέρων,

Εκτιμώντας:

ότι η απόφαση αριθ. 80 που έχει δημοσιευθεί στην Επίσημη Εφημερίδα των Ευρωπαϊκών Κοινοτήτων αριθ. C 75 της 19ης Σεπτεμβρίου 1973, πρέπει να συμπληρωθεί από 1ης Ιανουαρίου 1986 μετά την προσχώρηση της Πορτογαλίας και της Ισπανίας·

ότι πρέπει πράγματι να γίνει γνωστό εάν τα συστήματα των εργαζομένων σε ορυχεία που υπάρχουν στα διάφορα κράτη μέλη είναι "αντίστοιχα συστήματα" κατά την έννοια του άρθρου 45 παράγραφος 2 του κανονισμού (ΕΟΚ) αριθ. 1408/71 προκειμένου να καθορισθεί εάν οι περίοδοι ασφάλισης που έχουν συμπληρωθεί δυνάμει των συστημάτων αυτών πρέπει να συνυπολογίζονται χωρίς επαλήθευση όσον αφορά την ταυτότητα του επαγγέλματος στο οποίο οι εν λόγω περίοδοι έχουν συμπληρωθεί·

ότι το άρθρο 45 παράγραφος 2 του κανονισμού (ΕΟΚ) αριθ. 1408/71 ορίζει ότι, στην περίπτωση που η νομοθεσία ενός κράτους εξαρτά τη χορήγηση ορισμένων παροχών από την προϋπόθεση ότι οι περίοδοι ασφάλισης έχουν συμπληρωθεί σε επάγγελμα που υπάγεται σε ειδικό σύστημα, πρέπει να συνυπολογίζονται για τη χορήγηση δικαιώματος των παροχών αυτών μόνο οι περίοδοι που συμπληρώνονται δυνάμει των αντίστοιχων συστημάτων των άλλων κρατών μελών και οι περίοδοι που συμπληρώνονται στο ίδιο επάγγελμα δυνάμει άλλων συστημάτων των εν λόγω κρατών μελών·

ότι τα "αντίστοιχα συστήματα" που αναφέρονται στο άρθρο 45 παράγραφος 2 του κανονισμού (ΕΟΚ) αριθ.

1408/71 είναι ειδικά συστήματα που υπάρχουν στα κράτη μέλη, για τους εργαζόμενους που υπάγονται σε ανάλογο επάγγελμα·

ότι τα ειδικά συστήματα για τους εργαζόμενους σε ορυχεία που υπάρχουν στη Γερμανία, το Βέλγιο, την Ισπανία, τη Γαλλία, την Ιταλία το Λουξεμβούργο και τις Κάτω Χώρες, ανταποκρίνονται στα εν λόγω κριτήρια διασκεφθείσα σύμφωνα με τους όρους που αναφέρονται στο άρθρο 80 παράγραφος 3 του κανονισμού (ΕΟΚ) αριθ. 1408/71,

ΑΠΟΦΑΣΙΖΕΙ:

1. Τα ειδικά συστήματα εργαζομένων σε ορυχεία που υπάρχουν στη Γερμανία, στο Βέλγιο, στην Ισπανία, στη Γαλλία, στην Ιταλία, στο Λουξεμβούργο και στις Κάτω Χώρες, είναι αντίστοιχα συστήματα, κατά την έννοια του άρθρου 45 παράγραφος 2 του κανονισμού (ΕΟΚ) αριθ. 1408/71.

2. Ως εκ τούτου οι περίοδοι ασφάλισης, που συμπληρώνονται δυνάμει των εν λόγω ειδικών συστημάτων εργαζο μένων σε ορυχεία πρέπει να λαμβάνονται υπόψη για το συνυπολογισμό τους σύμφωνα με το άρθρο 45 παρά γραφος 2 πρώτη φράση του κανονισμού (ΕΟΚ) αριθ. 1408/71 έτσι όπως καθορίζονται από τα εν λόγω συστήματα, χωρίς αναφορά στο ιδιαίτερο πεδίο εφαρμογής των εν λόγω συστημάτων και χωρίς επαλήθευση όσον αφορά την ταυτότητα του επαγγέλματος στο οποίο συνεπληρώθησαν οι εν λόγω περίοδοι.

3. Η παρούσα απόφαση, η οποία αντικαθιστά την απόφαση αριθ. 80 της 22ας Φεβρουαρίου 1973, θα δημοσιευθεί στην Επίσημη Εφημερίδα των Ευρωπαϊκών Κοινο τήτων.

Η εν λόγω απόφαση εφαρμόζεται από την 1η Ιανουαρίου 1986.

Ο Πρόεδρος της Διοικητικής Επιτροπής

Α. Trier

--------------------------------------------------